**ΓΕΝΙΚΕΣ ΟΔΗΓΙΕΣ ΓΙΑ ΤΗΝ ΥΠΟΒΟΛΗ ΠΡΟΤΑΣΗΣ**

Η παρούσα 1η Πρόσκληση Ιδιωτικών της ΑΝΒΟΠΕ, η οποία αφορά την υποβολή προτάσεων στο Υπομέτρο 19.2 του Τοπικού Προγράμματος CLLD / LEADER ΒΟΡΕΙΑΣ ΠΕΛΟΠΟΝΝΗΣΟΥ για πράξεις ιδιωτικού χαρακτήρα, προβλέπει διαδικαστικά τα εξής:

1) Εγγραφή του υποψήφιου δικαιούχου στο Πληροφοριακό Σύστημα Κρατικών Ενισχύσεων (ΠΣΚΕ ) για την απόκτηση προσωπικών κωδικών πρόσβασης. Σε περίπτωση που ο δυνητικός δικαιούχος διαθέτει κωδικό χρήστη στο ΠΣΚΕ τότε μπορεί να κάνει χρήση του υπάρχοντος κωδικού για την υποβολή της πρότασης του.

2) Υποβολή στο ΠΣΚΕ της αίτησης στήριξης ηλεκτρονικά μέσω της ιστοσελίδας [www.ependyseis.gr](http://www.ependyseis.gr). Στο ΠΣΚΕ καταχωρούνται όλα τα απαιτούμενα στοιχεία των προς συμπλήρωση πεδίων (σύμφωνα με το υπόδειγμα Ι\_1 του Παραρτήματος Ι της Πρόσκλησης) και επισυνάπτονται σε μορφή pdf τα εξής, μόνο:

* α) συμπληρωμένο το συνημμένο στο Παράρτημα Ι, Υπόδειγμα Ι\_2
* β) τα φορολογικά έντυπα που προβλέπονται από την πρόσκληση

3) εκτύπωση του σχετικού αποδεικτικού κατάθεσης της πρότασης, όταν οριστικοποιηθεί η ηλεκτρονική υποβολή της.

4) Υποβολή ή ταχυδρομική αποστολή (εντός 10 ημερών) στην ΑΝΒΟΠΕ:

α) του αποδεικτικού κατάθεσης της αίτησης στήριξης, όπως παράγεται από το ΠΣΚΕ

β) **φυσικού φακέλου** που θα περιλαμβάνει:

(1) Συμπληρωμένη την Αίτηση Στήριξης (Υπόδειγμα Ι\_1)

(2) Τα συμπληρωματικά στοιχεία της Αίτησης (κατά το Υπόδειγμα Ι\_2)

(3) Συμπληρωμένο το έντυπο Ι\_3 (Κριτήρια Επιλεξιμότητας – Δικαιολογητικά)

(4) Συμπληρωμένο το έντυπο Ι\_4 (Κριτήρια Επιλογής – Δικαιολογητικά)

(5) Συμπληρωμένο το έντυπο Ι\_6 (Υπόδειγμα ΜΜΕ) που αφορά την ιδιότητα της επιχείρησης ως πολύ μικρής, μικρής ή μεσαίας)

(6) Συμπληρωμένο το έντυπο Ι\_7 (Υπόδειγμα Υπεύθυνης Δήλωσης de minimis & άλλων επιχορηγήσεων)

(7) Συμπληρωμένο το έντυπο Ι\_8 (Μελέτη βιωσιμότητας (σε μορφή excel), η οποία περιλαμβάνεται και στο Κεφάλαιο 20 του εντύπου Ι\_2 (συμπληρωματικά στοιχεία Αίτησης), σε μορφή word).

(8) Υπεύθυνες Δηλώσεις του υποψηφίου δικαιούχου, κατά περίπτωση και θεωρημένες για το γνήσιο της υπογραφής, ως εξής:

* Κατά το Υπόδειγμα Ι\_9α: Γενική ΥΔ Δικαιούχου (Νο 1)
* Κατά το Υπόδειγμα Ι\_9β: ΥΔ Δικαιούχου για την ιδιωτική του συμμετοχή (No 2)
* Κατά το Υπόδειγμα Ι\_9γ: Υπεύθυνη Δήλωση για συμμετοχή σε άλλες επιχειρήσεις (Νο 3)

(9) Όλα τα υποβαλλόμενα δικαιολογητικά, όπως αυτά δηλώνονται στον αντίστοιχο Πίνακα του Κεφαλαίου 22 του εντύπου Ι\_2 (Συμπληρωματικά στοιχεία Αίτησης). Σημειώνεται ότι τα ελάχιστα απαιτούμενα δικαιολογητικά περιλαμβάνονται στο Υπόδειγμα Ι\_5 και επαναλαμβάνονται στην αρχή του Κεφαλαίου 22 του εντύπου Ι\_2).

(10) Συμπληρωμένοι οι Πίνακες Αιτούμενων Προϋπολογισμών, σε μορφή Excel, κατά το Υπόδειγμα Ι\_10 (περιλαμβάνονται και στο Κεφάλαιο 18 του εντύπου Ι\_2 (συμπληρωματικά στοιχεία Αίτησης), σε μορφή word).

Σε περίπτωση πράξεων των Υποδράσεων 19.2.2.3, 19.2.3.3 και 19.2.2.6, για τουριστικές εγκαταστάσεις που έχουν την μορφή ΕΕΔΔ (Ενοικιαζόμενα Επιπλωμένα Δωμάτια – Διαμερίσματα κατηγορίας κλειδιών), είναι υποχρεωτικό να συμπληρωθεί και ο πίνακας αναμενόμενης μοριοδότησής τους (Υπόδειγμα Ι\_12).

Ο Φυσικός Φάκελος θα πρέπει επίσης να περιλαμβάνει και USB ή CD με όλα τα παραπάνω **(εκτός των Δικαιολογητικών)** αρχεία, σε επεξεργάσιμη μορφή.

**Ειδικά για την σύνταξη του Πίνακα Ι\_10 (Πίνακας προϋπολογισμών πράξης), θα πρέπει να ληφθούν υπ’ όψη τα παρακάτω, που αφορούν τον αναγκαίο επιμερισμό των αιτούμενων δαπανών ανά κατηγορία / ΚΑΔ /τόπο Υλοποίησης:**

Σε περίπτωση που μια Πράξη περιλαμβάνει προτεινόμενες δραστηριότητες, οι οποίες ασκούνται σε διακριτούς και διαφορετικούς τόπους/χώρους της πρότασης και έχουν διαφορετικούς ΚΑΔ επένδυσης (πχ. δραστηριότητα λιανικού εμπορίου τροφίμων- ποτών με ΚΑΔ 47.11.10 σε ένα κτίριο ή σε διακριτό τμήμα ενιαίου κτιρίου και δραστηριότητα λιανικού εμπορίου προϊόντων αρτοποιίας με ΚΑΔ 47.24.16 σε άλλο κτίριο ή σε άλλο διακριτό τμήμα ενιαίου κτιρίου), κατά την σύνταξη του εντύπου Ι\_10 (Πίνακας προϋπολογισμών πράξης) θα πρέπει οι αιτούμενες δαπάνες να αποτυπωθούν χωριστά ανά ΚΑΔ, για όλες τις κατηγορίες επιλέξιμων δαπανών (πχ χωριστές εγγραφές για τις δαπάνες εξοπλισμού της δραστηριότητας με ΚΑΔ λιανικού εμπορίου τροφίμων- ποτών και χωριστές εγγραφές για τις δαπάνες εξοπλισμού της δραστηριότητας με ΚΑΔ λιανικού εμπορίου προϊόντων αρτοποιίας κ.ο.κ). Στο τέλος των αναλυτικών επί μέρους εγγραφών δαπανών ανά κατηγορία και ΚΑΔ, θα γίνεται σύνοψη των συνολικών αιτούμενων δαπανών ανά ΚΑΔ, από την οποία προκύπτει ο συνολικός αιτούμενος προϋπολογισμός της Πράξης.

Για την αποτύπωση του ανωτέρω επιμερισμού των συνολικών δαπανών της Πράξης ανά δηλούμενη δραστηριότητα (ΚΑΔ επένδυσης) στο ΠΣΚΕ, είναι απαραίτητη η σύνδεση κάθε κατηγορίας δαπάνης (πχ εξοπλισμός) με την επιμερισμένη ανά ΚΑΔ αιτούμενη δαπάνη και τον τόπο υλοποίησης της αντίστοιχης δραστηριότητας (πχ.: τόπος υλοποίησης του λιανικού εμπορίου τροφίμων- ποτών : «οδός ή τοποθεσία ……., κτίριο Α» ή «οδός ή τοποθεσία ……., ισόγειο», τόπος υλοποίησης του προϊόντων αρτοποιίας: «οδός ή τοποθεσία ……., κτίριο Β» ή «οδός ή τοποθεσία ……., Α’ όροφος»).

Οι χωριστές εγγραφές για κάθε τόπο υλοποίησης γίνονται στην καρτέλα 4.2 «Τόπος Υλοποίησης».

Σε περίπτωση που κάποια κατηγορία δαπάνης εξυπηρετεί όλες τις δραστηριότητες (στην περίπτωση του ανωτέρω παραδείγματος και τις δύο) ή και ακόμα και όλους τους τόπους υλοποίησης/εγκατάστασης (στην περίπτωση του παραδείγματος και τους δύο), όπως πχ οικοδομική άδεια, ένας server κλπ, ο δικαιούχος μπορεί να επιλέξει έναν μόνο ΚΑΔ και τον αντίστοιχο Τόπο, παραθέτοντας στις παρατηρήσεις (Τεκμηρίωση) σχόλιο ότι για τις εν λόγω δαπάνες θα γίνει χρήση και από την άλλη δραστηριότητα ή και από τον άλλο τόπο εγκατάστασης.